C 135/8
EL
Επίσημη Εφημερίδα της Ευρωπαϊκής Ένωσης
18.4.2023
ΠΑΡΑΡΤΗΜΑ
Αποδεικτικά στοιχεία για την τεκμηρίωση της νομιμότητας των σκοπών που δεν βλάπτουν τη διατήρηση του είδους, τους οποίους επιδιώκουν αδειοδοτημένα ζωολογικά ιδρύματα και προγράμματα αναπαραγωγής και διατήρησης Το τμήμα 3 στοιχεία α) και β) του παρόντος εγγράφου καθοδήγησης περιγράφει περιπτώσεις κατά τις οποίες το διαχειριστικό όργανο της CITES του κράτους μέλους μπορεί να εκδώσει άδειες εξαγωγής και επανεξαγωγής ή ενδοενωσιακό πιστοποιητικό, υπό τον όρο ότι βεβαιώνεται ότι η άδεια ή το πιστοποιητικό θα χρησιμοποιηθεί για νόμιμους σκοπούς που δεν βλάπτουν τη διατήρηση του είδους.
Για να διασφαλιστεί μια εναρμονισμένη προσέγγιση σε ολόκληρη την ΕΕ για τον καθορισμό της νομιμότητας των σκοπών που δεν βλάπτουν τη διατήρηση του είδους και τους οποίους επιδιώκουν αδειοδοτημένοι ζωολογικοί κήποι (1) και προγράμματα αναπαραγωγής και διατήρησης, παρέχονται περαιτέρω λεπτομέρειες.
Δεδομένου ότι οι αιτήσεις για άδειες εξαγωγής, άδειες επανεξαγωγής ή ενδοενωσιακά πιστοποιητικά ενδέχεται να διαφέρουν, τα κράτη μέλη θα πρέπει γενικά να αξιολογούν κατά περίπτωση τα αποδεικτικά στοιχεία που προσκομίζει ο αιτών.
Ως ελάχιστη απαίτηση, όλοι οι αιτούντες πρέπει να παρέχουν αποδεικτικά στοιχεία που να τεκμηριώνουν τα εξής: — Στην ΕΕ, ένα αδειοδοτημένο ζωολογικό ίδρυμα πρέπει να είναι εγγεγραμμένο σύμφωνα με την οδηγία 1999/22/ΕΚ του Συμβουλίου (2) (οδηγία της ΕΕ για τους ζωολογικούς κήπους). — Όσον αφορά τρίτες χώρες, το αδειοδοτημένο ζωολογικό ίδρυμα πρέπει να υπάγεται σε αναγνωρισμένο πρόγραμμα αναπαραγωγής.
Ενδεικτικά αναγνωρισμένα προγράμματα αναπαραγωγής και διατήρησης των ζωολογικών ιδρυμάτων αποτελούν, μεταξύ άλλων, το ευρωπαϊκό πρόγραμμα για τα απειλούμενα είδη (European Endangered Species Programme EEP), το σχέδιο επιβίωσης ειδών της Αμερικής (American Species Survival Plan - SSP), το πρόγραμμα διαχείρισης ειδών της Αυστραλίας (Australasian Species Management Program - ASMP) ή τα παγκόσμια σχέδια διαχείρισης ειδών (Global Species Management Plans - GSMP). — Το καταφύγιο / κέντρο διάσωσης πρέπει να είναι εγγεγραμμένο στις αρμόδιες αρχές της χώρας προορισμού και να παρακολουθείται από αυτές.
Σε περίπτωση που οι πληροφορίες που παρέχονται στην αίτηση είναι ασαφείς ή υπάρχουν αμφιβολίες/ανησυχίες ως προς τη νομιμότητα του στόχου που επιδιώκει το ίδρυμα ή το πρόγραμμα αναπαραγωγής και διατήρησης, το διαχειριστικό όργανο θα πρέπει να ζητήσει λεπτομερέστερες πληροφορίες.
(1) Βλ.
υποσημείωση 25.
(2) https://eur-lex.europa.eu/legal-content/EL/TXT/?uri=celex:31999L0022